Бирем

Ә.Еникинең «Туган нигез» хикәясе буенча эш.

Микротемалар:

1. Ерактагы туган туфрак турында хатирәләр.
2. Хәзерге авыл һәм иске авылның тормышын чагыштыру.
3. Бабайның оныгына әйтелгән әмер-теләге.
4. Бабайның үлеме.
5. Бабайның васыятен үтәү.

Мин нечкә күңелле, хыялланырга яратучы яшь кыз. Моңсу җыр тыңласам, фаҗигале әсәр укысам, я борчулы булсам, күңелле чакларны искә төшерә башлыйм. Бу хатирәләр мине балачакка алып китә. Ә балачак турында истәлекләр һәрвакыт туган нигез, яшәгән-үскән йорт белән бәйле. Шуңа да мин күңелемнән гаиләм, туган өйне бер дә чыгармыйм. Читкә китүне, яңа тормыш башлауны авыр, дип уйлыйм. Бигрәк тә мондый аерылышулар өлкән яшьтәге кешеләргә газапка әверелә.

Клараның бабасы да шәһәрдә яшәсә дә, күңеле белән авылда тора, үткәненең һәр көнен кичерә, Каракош авылының кешеләрен сагына. Табигать кочагында яшәгән кешегә шәһәр тормышы читен, урамнары тар һәм буш кебек тоела. Шуңадыр да бабай Кларага соңгы васыятен калдырып китә. Ул авылга кайтып туган нигезне күрергә куша. Васыять белән бергә бабай авылны яратуын, сагыш-борчуларын да калдыра оныгына.

Клараданы авылны кайтып күрү теләген мин, беренчедән, бабасын сагынып, юксынудан, дип уйлыйм, икенчедән, кан тарту белән бәйлим. Халыкта “Җан тартмаса да, кан тарта” дигән әйтем бар. Кеше олыгаю белән тормышны күбрәк аңлый, яхшы эшләрен саный, күңелле хатирәләрен барлый һәм мәңгелек кыйммәтләрне сагына. Шуларның берсе - туган нигез. Ата-бабаларны белү, туган нигезне юкка чыгармый саклау, туган җиргә ихтирамлы булу, әти-әнигә булган мәхәббәт – бу кыйммәтләр кешене яхшы якка үзгәртә ала торган, кешегә көч бирә торган төшенчәләр. Акчага алданып, бу кыйммәтләрдән колак какма.

Бүгенге көндә кешеләр, озак уйлап тормый, ата-анадан калган буш йортларны сатып китәләр. Тик акча бер айлык дигәнне онытмый. Бу эшкә мин туган йортына, ата-анага хыянәт итеп карыйм. Кеше бүгенге көн белән генә түгел, картлыгын да уйласын иде. Чөнки олыгайган саен кеше, күңелендә генә булса да, балачакка кайта, туган-үскән өйгә юллана.

Туган өйле, туган нигезле булу бөтен кешегә дә тәтеми. Ятим калган балаларның гына язмышларын уйлагыз. Нигезең булу – көчле һәм бәхетле булу ул.